

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**

**Ն Ա Խ Ա Ր Ա Ր**

0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 002

Վեբ կայք՝ [www.minfin.am](http://www.minfin.am)

N \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<<\_\_\_\_\_\_\_>> \_\_\_\_\_\_\_\_\_\_\_\_\_\_\_\_20 թ.

ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ ՂԵԿԱՎԱՐ

ՊԱՐՈՆ ԷԴՈՒԱՐԴ ԱՂԱՋԱՆՅԱՆԻՆ

***Տեղեկանք***

*«Հայաստանի Հանրապետության Կառավարության և Ռուսաստանի Դաշնության Կառավարության միջև` Հայաստանի Հանրապետության տարածքում ատոմային էլեկտրակայանի շահագործման ժամկետի երկարաձգման աշխատանքների ֆինանսավորման համար Հայաստանի Հանրապետության կառավարությանը պետական արտահանման վարկ տրամադրելու մասին 2015 թվականի փետրվարի 5-ի համաձայնագրում փոփոխություններ կատարելու մասին» արձանագրության կնքման նպատակահարմարության վերաբերյալ*

Ռուսաստանի Դաշնության աջակցությամբ իրականացվող Հայկական ԱԷԿ-ի № 2 էներգաբլոկի շահագործման նախագծային ժամկետի երկարացման ծրագրի (այսուհետ՝ Ծրագրի) շրջանակներում 2015 թվականի փետրվարի 5-ին կնքվել է «Հայաստանի Հանրապետության Կառավարության և Ռուսաստանի Դաշնության Կառավարության միջև` Հայաստանի Հանրապետության տարածքում ատոմային էլեկտրակայանի շահագործման ժամկետի երկարաձգման աշխատանքների ֆինանսավորման համար Հայաստանի Հանրապետության կառավարությանը պետական արտահանման վարկ տրամադրելու մասին» համաձայնագիր (այսուհետ՝ Համաձայնագիր) (300 մլն ԱՄՆ դոլար, որից՝ 270 մլն ԱՄՆ դոլար վարկ և 30 մլն ԱՄՆ դոլար դրամաշնորհ): Վարկային Համաձայնագիրն ուժի մեջ է մտել 2015 թվականի մայիսի 12-ին: Վարկի մարման ամսաթիվ է նախատեսվել 2019թ. դեկտեմբերի 31-ը:

Ծրագրի շրջանակներում կատարված համալիր հետազոտության արդյունքների և էներգաբլոկի գոյապաշարը որոշող հիմնական համակարգերի ու սարքավորումների լրացուցիչ հետազոտությունների արդյունքներով նախապես պլանավորված անհրաժեշտ աշխատանքների (մատակարարումների) ցանկը զգալիորեն ընդլայնվել է, որի արդյունքում Հայկական ԱԷԿ-ի անվտանգության բարձրացմանն ուղղված որոշ առանցքային աշխատանքների ավարտի պլանային ժամկետները դուրս են եկել 2015թ. փետրվարի 5-ի Համաձայնագրով նախատեսված վարկի օգտագործման ժամկետից:

Միաժամանակ Ծրագրի շրջանակներում առկա են մնացորդային գումարներ, որոնք անհրաժեշտ է ուղղել Հայկական ԱԷԿ-ի անվտանգության բարձրացմանն ուղղված աշխատանքներն ավարտին հասցնելու համար:

Ելնելով վերոգրյալից և հիմք ընդունելով Համաձայնագրով նախատեսված վարկի օգտագործման ժամկետի երկարաձգման վերաբերյալ ՀՀ տարածքային կառավարման և ենթակառուցվածքների նախարարության դիմումը՝ ՀՀ ֆինանսների նախարարությունը նպատակահարմար է համարում «Հայաստանի Հանրապետության Կառավարության և Ռուսաստանի Դաշնության Կառավարության միջև` Հայաստանի Հանրապետության տարածքում ատոմային էլեկտրակայանի շահագործման ժամկետի երկարաձգման աշխատանքների ֆինանսավորման համար Հայաստանի Հանրապետության կառավարությանը պետական արտահանման վարկ տրամադրելու մասին 2015 թվականի փետրվարի 5-ի համաձայնագրում փոփոխություններ կատարելու մասին» արձանագրության կնքումը:

ՀԱՐԳԱՆՔՈՎ՝



ԱՏՈՄ ՋԱՆՋՈՒՂԱԶՅԱՆ

Կատ.՝ Միլենա Հովհաննիսյան

Միջազգային համագործակցության վարչություն

Հեռ.՝ (011) 800 322